Вёска Тракелі Воранаўскага раёна вельмі блізкая да нашага. Але не столькі адлегласцю па карце, колькі праезджанымі кіламетрамі, пройдзенымі крокамі пілігрымаў – кожны год некалькі соцень каталіцкіх вернікаў з усіх парафій Лідскага раёна прымаюць удзел ва ўрачыстасцях у гонар Божай Маці Тракельскай, заступніцы сем’яў. А ў гэтым годзе адзіны ва ўсёй Гродзенскай вобласці санктуарый стаў для лідчан яшчэ бліжэй: капелан капліцы Лідскай цэнтральнай раённай бальніцы, вікарый парафіі Беззаганнага Зачацця Найсвяцейшай Панны Марыі слабадскога касцёла Юрый Бяганскі быў прызначаны каталіцкім біскупам Аляксандрам Кашкевічам новым пробашчам парафіі Адведзінаў Найсвяцейшай Панны Марыі ў Тракелях.